Justin Trudeau

Justin Pierre James Trudeau (☆ 25 di desèmber 1971, Ottawa) ta un polítiko kanades i miembro di Partido Liberal di Canada. El a fungi komo lider di partido di 2013 pa 2025 i ta miembro di parlamento (MP) pa Papineau for di 2008. Trudeau tabata e di 23° promé minister di Canada di 2015 pa 2025. E ta e di dos promé minister mas hoben den historia di Canada despues di Joe Clark, i komo yiu di Pierre Trudeau e ta e promé pa ta e yiu òf famia di un promé minister previo. 

Despues di e renunsia repentino di visepromé minister Chrystia Freeland na desèmber 2024 i e krísis polítiko ku a sigui, Trudeau a anunsiá dia 6 di yanüari 2025, ku e lo renunsiá komo tantu promé minister komo lider di e Partido Liberal. El a konseha gobernador-general di Canada pa proroga parlamento te dia 24 di mart, mientras ku e partido ta tene un kompetensia pa liderazgo. Trudeau a retirá dia 14 di mart 2025, ora e partido a haña su susesor den e persona di Mark Carney, eks-presidente di Banko Sentral di Canada. Hopi kanades a mira e aktuashon resoluto di Trudeau na mart 2025 kontra e medidanan di importashon di presidente Trump komo un konklushon digno di su funshon komo premier. Su susesor a indiká ku e lo kontinua e maneho aki pa ku Merka.Oud-centraalbankier Carney volgt Trudeau op als premier van Canada, NOS.nl, 10 di mart 2025.

Category:Hende
Category:Politiko
Category:Canada